अध्यक्ष महेंद्र नाथ पांडेय ने कहा कि भाजपा की उपलब्धियों से विपक्षी दल घबराए हुए हैं। माइक पर पहुंचते ही उन्होंने क्षेत्रीय सांसद अजय मिश्र टेनी की तारीफ करते हुए कहा कि आपने क्या कभी ऐसा कोई सांसद देखा है जो हर साल अपनी उपलब्धियां गिनाए और अपनी समीक्षा करता हो, लेकिन सांसद अजय मिश्र टेनी ने विकास के मामले में हम लोगों को भी पीछे छोड़ दिया है। उन्होंने कहा कि अखिलेश यादव के तीन साल के कार्यकाल में करीब 68 हजार आवास बने और लोगों को मिले, लेकिन प्रदेश की योगी सरकार के सिर्फ 14 माह के कार्यकाल में 884000 प्रधानमंत्री आवास बनकर लोगों को मिले हैं। इससे पहले सांसद अजय मिश्र टेनी ने भी अपने कार्यकाल की उपलब्धियां गिनाते हुए कहा कि 21 कार्यकर्ताओं का दल लेकर के प्रतिनिधिमंडल के तौर पर नेपाल में जो वार्ता की उससे निघासन पलिया की बाढ़ को नियंत्रण करने में सफलता मिली है।